යුද ගැටුම් ‍හේතු‍වෙන් විනාශයට පත් උතුරු පළාතේ සංවර්ධනය ‍වෙනු‍වෙන් රජය ඉතා විශිෂ්ට කාර්යභාරයක් සිදුකර ති‍බෙන බව පොදු රාජ්‍ය මණ්ඩලීය මහ ලේකම් කමලේෂ් ෂර්මා මහතා ප්‍රකාශ කරයි.යුද්ධයෙන් පසු උතුරු පළාතේ යටිතල පහසුකම් කඩිනමින් සංවර්ධනය කිරීම සහ බිම් බෝම්බ ඉවත් කිරීමේ කටයුතු වේගවත් කිරීම සම්බන්ධයෙන් ලක් රජය වෙත සිය ප්‍රශංසාව පිරිනමන බවද ඒ මහතා පවසයි. ‍මේ අතර උතුරු පළාතේ නැවත පදිංචි කිරීමේ කටයුතු ඉතා කඩිනමින් සිදුකිරීම ද කමලේෂ් ශර්මා මහතාගේ ප්‍රසාදයට ලක්වෙයි.සංචාරයක් සඳහා ශ්‍රී ලංකාවට පැමිණි ‍පොදුරාජ්‍ය මණ්ඩලීය මහ‍ලේකම්වරයා ‍මේ බව සඳහන් ක‍ළේ උතුරු පළාත් ආණ්ඩුකාර ‍මේජර් ජනරාල් ජී.ඒ චන්ද්‍රසිරි මහතා හමුවී පැවැති සාකච්ඡා‍වේ දීය.